[مش قایا مممدین ناغیللاریMəş Qaya Məmmədin Nağılları ]
(قصه های مش قیه محمد)
گیددیم گوردوم قیه ماممد اولوبده [گئتدیم گٶردوم قایا مممد اٶلوبدور]
اوغلی قیزی اونا عزا توتوبده [اوغلو قیزی اونا یاس توتوبدور]
جعفر اصغر قارا کوینک گیریبده [جعفر، اصغر قارا کٶینه ک گیییبدیر]
آللاه حتمن اونا رحمت ایدوبده [تانری اونو بات سویورقاییبدیر]
قیش گیجه سی مش قی ماممد گلرده [قیش گئجه سی مش قایا ماممد گله ردی]
بیزه گول ماممد نقیلین دییرده: [بیزه گول ماممد ناغیلین دییه ردی]
قیرخ شاهزاده پاداشاها گیدرده [قیرخ تیگین، خاقانا گئدیردی]
شاه بابالاروندان اذین آلارده [خاقان آتالاریندان تابقی آلاردی]
شاه بابا وصیتلریندن سورا [خاقان آتا توتروقلاریندان سورا]
شاهزاده لر شهرلریندن چیخرده [تیگینلر اورلاریندان چیخیردی]
آت قوودوروب داغه داشه گزیبلر [آت قوودوروب، داغی داشی گزیبلر]
گیجه کوینه دگیرماندا قالارده [گئجه اسکی ده ییرماندا قالاردی]
هامه خسته بیر کس نگهبان اولسون [هامی یورقون، بیر کیمسه قوروقچو اولسون]
پشک آتاندا گول ماممده دوشرده [پوشک آتاندا گول ماممده دوشه ردی]
هامه خسته شامون ییییب یاتارده [هامی یورقون، آجیتماسینی یییب، یاتاردی]
یوخودا یدده پادشاه گوررده [یوخودا یئددی خاقان گٶره ردی]
گول ماممد کوچوک بارماغون کسرده [گول ماممد کیچیک بارماغین کسه ردی]
کسیک بارماقونه دا دوز سپرده [کسیک بارماغینا دا دوز سپه ردی]
تا بارماقه یاراسه سیزیللاسون [بارماق یاراسی سیزیللاسین دییه]
اویاق قالسون یوخلاماسون خطرده [اویاق قالسین، یوخلاماسین بئلینده]
بیردن بیر سس قولاقونا چاتاندا [بیردن بیر سس قولاغینا چاتاندا ]
گول ماممد بیر داش دالونا گیررده [گول ماممد بیر داش دالینا گیره ردی]
او سس یاواش یاواش یووخلاشارده [او سس یاواش یاواش یاووقلاشاردی ]
بیر دیو گلیب دگیرماندا انه رده [بیر دئو گلیب ده ییرماندا انه ردی ]
دیو دور و پرینه میزان باخارده [دئو چئوره سینه ایریمله باخاردی] [٤٠]
یاتان شاهزاده لره دیو گوررده [یاتان تیگینلری دئو گٶره ردی]
گوینوندن بیر خطرله ایش گیچمه میش [گٶنلوندن بیر بئلینلی ایش گئچمه میش]
گول ماممد اونون باشونه کسرده [گول ماممد اونون باشینی کسه ردی]
گل محمد ۲
قارداشلار هاموسه یوخودا قالده [قارداشلار هامیسی یوخودا قالدی]
گول ماممد آتونا مینیب گیدرده [گول ماممد آتینا مینیب گئده ردی]
بیر شهره چاتوب و شهره گزرده [بیر اورا چاتیب و اورو گزه ردی]
قارره ننه قاپسوندا آتدان انه رده [قاری ننه قاپیسیندا آتدان انه ردی ]
قرره ننه بیر قازان پولاو قویوب [قاری ننه بیر قازان پیلاو قویوب ]
دیولر گلیب قازان قازان یییرده [دئولر گلیب قازان قازان یییه ردی ]
گول ماممد قارانلوخدا گیزله نرده [گول ماممد قارانلیقدا گیزله نه ردی]
دیو قرره یه بیله بیله دییرده [دئو قارییا بئله بئله دییه ردی:]
قرره ننه، آدام آدام اینسه گلیره [قاری ننه، آدام آدام اینسه گلیری]
قرره ننه ، یاغلی بادام اینسه گلیره [قاری ننه، یاغلی بادام اینسه گلیری]
آدام هاردا، بادام هاردا، شامی یی [آدام هاردا، بادام هاردا، آجیتمانی یئ]
یاغ توکولوب اوتا، قرره دییرده [یاغ تٶکولوب اودا، قاری دییه ردی]
قرره ننه بیر تولوخ شربت ویریب [قاری ننه بیر تولوق ایچیرتی وئریب]
دیو توخ اولوب دوروب اوودن گیدرده [دئو توخ اولوب، دوروب ائودن گئده ردی ]
سورا گول ماممد قرره دن اذن آلوب [سونرا گول ماممد قاریدان تابقی آلیب]
گجه چیخیب او شهر ایچین گزرده [گئجه چیخیب او اور ایچینی گزه ردی]
گل محمد ۳
بیر پادشاه قصره بویوک قصریمیش [بیر خاقان سارایی، بٶیوک بیر سارایمیش]
کنگره له اوجا دووار چیخیرده [کنگره لی اوجا هٶرگون چیخاردی]
قصر ایچینده اللی اطاق سالوبلار [سارای ایچینده اللی اوتاق سالیبلار]
هر اطاقدا شازدا خانوم یاتورده [هر اوتاقدا تریم خانیم یاتیردی]
شازدا خانوملار یوخودا یاتوبلار [تریم خانیملار یوخودا یاتیبلار]
هر بیرینی یانوندا دیب گوررده [هر بیرینین یانیندا دئو گٶره ردی]
قیرخینجی اطاقدا بیر قیز یاتوبده [قیرخینجی اوتاقدا بیر قیز یاتیبدیر ]
آیا چیخمه من چیخیرم دییرده [آیا چیخما، من چیخیرام دیییردی ]
اونون یانوندا دا بیر دیو یاتموشده [اونون یانیندا دا بیر دئو یاتمیشدی]
گیدیب دیوی باش قولاقون کسرده [گئدیب دئوین باش قولاغینی کسه ردی]
باش قولاقه دستمالونا باغلیوب [باش قولاغی یایلیغینا باغلاییب]
باغچادا گول بوتا دیبینه قویورده [باخچادا چیچه ک بوتا دیبینه قویاردی]
بیر ده قیزه باخوب جماله گوروب [بیرده قیزی باخیب، گٶرکو گٶروب]
عاشق اولوب انگشترین آلارده [وورقون اولوب، اوزویونو آلاردی]
اوردان چیخیب قصریده ترک ایدنده [اورادان چیخیب، سارایی ترک ائده نده]
انگشتری بارماقونا تاخارده [اوزویو بارماقینا تاخاردی]
گول ماممد بو ایشلره تامام ایدیب [گول ماممد بو ایشلری بیتیریب]
قصردن چیخیب اوز آتونا مینه رده [سارایدان چیخیب اٶز آتینا مینه ردی]
آته یورقا سوروب یولا دوشه رده [آتی یورقا سوروب یولا دوشه ردی ]
قارداشلاره یاتان یره گیدرده [قارداشلاری یاتان یئره گئده ردی ]
اوردا گیریب بیر یاتاقدا یاتارده [اوردا گیریب بیر یاتاقدا یاتاردی ]
اوزون آغور بیر یوخویا وورارده [اٶزون آغیر بیر یوخویا ووراردی]
بویوک قارداش یوخودان اویاناندا [بٶیوک قارداش یوخودان اویاناندا ]
گلیب گول ماممده تپیک وورارده [گلیب گول ماممده تپیک ووراردی]
گول محمد ۴
صاباح خوروز دوراندا باینیاندا [ائرته خوروز دوراندا، بانلایاندا]
قصر اوضاعسی بیر بیرینه دگرده [سارای دورومو بیر بیرینه ده یه ردی]
سر و صدا اطاقلاره دولدوروب [های کوی اوتاقلاری دولدوروب]
کوچوک خانوم تز یوخودان دورارده [کیچیک خانیم چابوق یوخودان دوراردی]
باخوب هر زاد بیربیرنه وورولموش [باخیب هر نمه بیربیرینه وورولموش]
دیوی باشه کسیلیب اولدورلموش [دئوین باشی کسیلیب، اٶلدورولموش ]
الینه باخوب منیم اوزوگیم هاردا ؟ [الینه باخیب، منیم اوزویوم هاردا ]
بارماقونی بوش یرنی گوررده [بارماغینین بوش یئرینی گٶره ردی ]
نگهبانلار دوروب تعجب ایدر [قوروقچولار دوروب شاشیرار]
ایتلر هانی؟ ایتلر هارداده؟ دیر [ایتلر هانی؟ ایتلر هاردا؟ دییه ر ]
کیم بو پلوان؟ دیولره اولدوروبده [کیم بو باهادیر، دئولری اٶلدوروبدور ]
بیزه بیر زحمتدن راحت ایدوبده [بیزی بیر چیله دن قورتاریبدیر]
شاید اورغه گلیب قصره گیریبده [ارینج اوغرو گلیب سارایا گیریبدیر]
خبرلر حضرت شاها گیدرده [سالیقلار خاقان ائدیزینه گئده ردی]
گه زی، گوری، کیم دیولره اولدوروب؟ [گزین، گٶرون کیم دئولری اٶلدوروب؟ ]
شاه وزیره، وزیر وکیله، دییرده [خاقان باخانا، باخان تویقونا دییه ردی]
[گنه ل دویورو و قورخماز ایگیدی آختارماGənəl Duyuru Və Qorxmaz İgidi Axtarma ]
(اعلان عمومی و جستجوی جوان شجاع)
باراتعلی میداندا جار چکرده [باراتعلی آرالدا جار چکه ردی]
بو خبره اوجا سسله سسلرده [بو سالیغی اوجا سسله سسله ردی]
هرکس گلسه دیسه دیوه اولدوروب [هر کس گلسه، دئسه دئوی اٶلدوروب]
شاه قیزینه او جوانا ویررده [خاقان قیزینی او گنجه وئره ردی]
قیزلری ایستین جوانلار گلده [قیزلاری ایسته یه ن گنجلر گلدی ]
هر کس من اولدوردوم دیوه دییرده [هر کس من اٶلدوردوم دئوی دیییردی]
شاه و وزیر هر کسه که اینانماز ! [خاقان و باخان هرکسه اینانماز کی]
جاوانلاردان بیر نیشانا ایسته رده [گنجلردن بیر بلگی ایسته ردی]
ایتلره کیم دیسین نطر اولدورب؟ [ایتلری کیم دئسین نه تهه ر اٶلدوروب؟]
دیولری باش قولاقون کیم آپارده ؟ [دئولرین باش قولاغینی کیم آپاردی؟]
کوچوک خانوم انگشتره یوخ اولموش [کیچیک خانیمین اوزویو یوخ اولموش]
هارا گیدیب اوزوک ؟ کیملر گوتورده ؟ [هارا گئدیب اوزوک، کیملر گٶتوردو؟]
[قیرخ قارداشین اولایی اٶرگه نمه لریQırx Qardaşın Olayı Örgənmələri ]
(آگاهی ۴۰ برادر از ماجرا)
قیرخ قارداشلار دوروب شهره گیرنده [قیرخ قارداشلار دوروب اورا گیره نده]
بو خبردن چوخ تعجب ایدرده [بو سالیقدان چوخ شاشیراردی]
اولار بیر بیردن های سئوال ایدیرلر [اونلار بیر بیریندن هئی سوراردیلار]
کیم بو جوان؟ نطر بو ایش اولارده؟ [کیم بو گنج؟ بو ایش نه چئشیت اولاردی؟]
بیر نگهبان اونلار قاباقون کسده [بیر قوروقچو اونلارین قاباغینی کسدی]
دورون دورون بو گون بو شهرده سسده [دورون دورون، بوگون بو اوردا سسدیر]
هارادان گلمیشیز؟ بوردا نه ایشیز وار؟ [هارادان گلمیشیز، بورادا نه ایشیز وار؟]
بو شهره ایچینده گور نه غوغا وارده ! [بو اور ایچینده گٶر نه غووغا واردیر]
[سورقولاما و قیزا ائلچی گئتمهSorqulama Və Elçi Getmə ]
(بازپرسی و خواستگاری)
قیرخ قارداشیک، شهرمیزدن گلمیشیک [قیرخ قارداشیق، اوروموزدان گلمیشیک]
گلین تاپماخ توی ایتماقا گلمیشیک [گلین تاپماق، توی ائتمه یه گلمیشیک]
بوگون تاززا بیز بوشهره گیرمیشیک [بوگون یئنیجه بو اورا گیرمیشیک]
گلماقدان اونجه بیز خبر ورمیشیک [گلمکدن اٶنجه بیز سالیق وئرمیشدیک]
گول ماممد گلدی پادشاه قاپسونا [گول ماممد گلدی خاقان قاپیسینا]
دیده وزیر گلسین زحمت ایدرده [دئدی باخان گلسین، ]
من گلمیشدیم شازده خانومه گورم [من گلمیشدیم تریم خانیمی گٶره م]
قارداشلارومی باش تاجونه گورم [قارداشلاریمین باش ؟ گٶره م]
دونن گیجه من قرره گیلده قالدوم [دونه ن گئجه من قاری گیلده قالدیم]
یوخلامادوم او واخ قالدوم اویاندوم [یوخلامادیم، ؟ قالدیم، گلدیم]
قرره منه شاهدان حکایت ایتده [قاری منه خاقاندان حیکایت ائتدی]
قیرخ گوزل قیزیندن روایت ایتده [قیرخ گٶزه ل قیزدان روایت ائتدی]
من ده گیتدیم دیولر باشونه کسدیم [من ده گئتدیم دئولرین باشینی کسدیم]
اولار باشونا طوفان کیمی اسدیم [اونلارین باشینا بوران کیمی اسدیم]
ایندی اگر حضرت اجازه ویرسه [ایندی آبارن حضرت تابقی وئرسه]
قیزلرینی هاموسونه ایسته دیم. [قیزلارینین هامیسینی ایسته دیم]
[اولو باخانین ائلچییه یانیتیUlu Baxanın Elçiyə Yanıtı ]
پاسخ وزیر اعظم به خواستگاری
وزیر دیده یاواش جوان صبر ایله [باخان دئدی یاواش گنج، دٶز]
نشانه ویر، قانع ایله، بعد بیله [بلگی وئر، ایقناع ائت، سونرا بئله] [٤١]
اوندان سورا باخک گورک ایشلره [اوندان سونرا باخاق، گٶره ک ایشلره]
توی تاماشا سوزه گلسین دیشلره [توی تاماشا سٶزو گلسین دیشلره]
[گول ماممد′ین بلگیلری و بلگه سونوموGül Mamedin Bəlgiləri Və Bəlgə Sunumu ]
نشانه های گل محمد و ارائه مدرک
گول ماممد سول الین قاباخدا توتده [گول ماممد سول الینی قاباقدا توتدو]
بارماقوندان او اوزوگه چاقاتده [بارماغیندان او اوزویو چیخارتدی]
دیده گیدی قصرده گول باغچادا [دئدی، گئتدی سارایدا چیچه ک باخچادا]
دستمالده که باش قولاخلاره گتده [یایلیقداکی باش قولاقلاری گتیردی]
دووار اوستوندن آتلادوم دون گیجه [هٶرگون اوستوندن آتلادیم دون گئجه]
ایتلره بیهوش ایلدیم دون گیجه [ایتلری باییلتدیم دون گئجه]
تامام اطاقلاری گزدیم دون گیجه [بوتون اوتاقلاری گزدیم دون گئجه]
دیولره ده من اولدوردوم دون گیجه [دئولری ده من اٶلدوردوم دون گئجه]
[خاقانجا سٶز و توی شٶله نیXaqanca Söz Və Toy Şöləni ]
حرف شاهانه و مراسم عروسی
وقتیکه سوز اوز یرینه یتیشده [سٶز اٶز یئرینه یئتیشدییینده]
شاه و وزیر اوز سوزونه دیمیشده [خاقان و باخان اٶز سٶزونو دئمیشدی]
قدیم زمان شاه سوزه شاه سوزیده [اسکی چاغلاردا خاقان سٶزو، خاقان سٶزویدو]
توی تاماشا توتان شاهلار قیزیده [توی تاماشا توتان خاقانلار قیزییدی]
ییییرده و ایچرده ، مرادونا یتیرده [یئدیرتدی و ایچیرتدی، دیله یینه یئتیردی]
قارداشلار قصره گیریب ، سوگولوسون تاپورده [قارداشلار سارایا گیریب، سئوگیلیسینی تاپیردی]
شاهدان فرمان یتیشده ، یددی گون توی توتولده [خاقاندان یارلیق یئتیشدی، یئددی گون توی توتولدو]
خلق تامام جشن توتدولار، ساز و دوگول چالونده [بوتون خالق، سور توتدولار، قوپوز و داوول چالیندی]
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab pes_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab snd_Arab pbt_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab bjn_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab